ข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสารและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้า โครงการรถไฟฟ้าสายสีน้ำเงินพ.ศ. ๒๕๖๑ โดยที่เป็นการสมควรปรับปรุงข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๙ เพื่อกำหนดอัตราค่าโดยสารรถไฟฟ้าให้สอดคล้องกับสัญญาสัมปทานโครงการรถไฟฟ้าสายสีน้ำเงินอาศัยอำนาจตามความใน(๑๓) ของมาตรา ๑๘ แห่งพระราชบัญญัติการรถไฟฟ้าขนส่งมวลชนแห่งประเทศไทยพ.ศ. ๒๕๔๓ คณะกรรมการการรถไฟฟ้าขนส่งมวลชนแห่งประเทศไทยโดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารวิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าโครงการรถไฟฟ้าสายสีน้ำเงิน พ.ศ. ๒๕๖๑ข้อ ๒[๑] ข้อบังคับนี้ให้ใช้บังคับเมื่อพ้นกำหนด๓๐ วัน นับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสาร วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานครสายเฉลิมรัชมงคล พ.ศ. ๒๕๕๙ข้อ ๔ ในข้อบังคับนี้เด็ก หมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้ว หมายความว่า พื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยข้อ ๕ โครงการรถไฟฟ้าสายสีน้ำเงิน หมายถึง โครงการรถไฟฟ้ามหานครสายเฉลิมรัชมงคล และโครงการรถไฟฟ้าสายสีน้ำเงินส่วนต่อขยาย โดยมีรายละเอียดแนวเส้นทางดังนี้(๑) โครงการรถไฟฟ้ามหานคร สายเฉลิมรัชมงคล เริ่มจากสถานีรถไฟฟ้าหัวลำโพงผ่านสถานีรถไฟฟ้าศูนย์การประชุมแห่งชาติสิริกิติ์จนถึงสถานีรถไฟฟ้าบางซื่อ(๒) โครงการรถไฟฟ้าสายสีน้ำเงินส่วนต่อขยาย แบ่งเป็นสองช่วง ช่วงแรกเริ่มตั้งแต่สถานีรถไฟฟ้าบางซื่อ ถึงสถานีรถไฟฟ้าท่าพระ และช่วงที่สองเริ่มตั้งแต่สถานีรถไฟฟ้าหัวลำโพงถึงสถานีรถไฟฟ้าหลักสองข้อ ๖ ค่าโดยสารรถไฟฟ้าโครงการรถไฟฟ้าสายสีน้ำเงินให้เป็นไปตามอัตราค่าโดยสารรถไฟฟ้าดังนี้จำนวนสถานีรถไฟฟ้าที่ดินทาง๑๒๓๔๕๖๗๘๙๑๐๑๑๑๒อัตราค่าโดยสาร(บาท)๑๖๑๙๒๑๒๓๒๖๒๘๓๐๓๓๓๕๓๗๔๐๔๒ข้อ ๗ ค่าโดยสารรถไฟฟ้าโครงการรถไฟฟ้าสายสีน้ำเงินให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปในบริเวณซึ่งมีการใช้บัตรโดยสาร ณ สถานีใดสถานีหนึ่งแล้ว ให้เริ่มคิดค่าโดยสารรถไฟฟ้าในอัตราค่าโดยสารจำนวนหนึ่งสถานีข้อ ๘ ให้บุคคลดังต่อไปนี้ได้รับลดหย่อนค่าโดยสารรถไฟฟ้าโครงการรถไฟฟ้าสายสีน้ำเงินลงกึ่งหนึ่ง(๑) บุคคลซึ่งมีอายุหกสิบปีบริบูรณ์ขึ้นไป(๒) เด็กซึ่งมีความสูงไม่เกินหนึ่งร้อยยี่สิบเซนติเมตรในกรณีที่ลดหย่อนค่าโดยสารรถไฟฟ้าโครงการรถไฟฟ้าสายสีน้ำเงินลงกึ่งหนึ่งตามวรรคหนึ่งแล้วมีเศษไม่เต็มจำนวนบาท ให้ปรับเศษดังกล่าวให้เต็มจำนวนบาทข้อ ๙ ให้ยกเว้นค่าโดยสารรถไฟฟ้าโครงการรถไฟฟ้าสายสีน้ำเงินให้แก่บุคคลดังต่อไปนี้(๑) เด็กซึ่งมีความสูงไม่เกินเก้าสิบเซนติเมตร(๒) คนพิการ โดยคนพิการดังกล่าวต้องแสดงบัตรประจาตัวคนพิการที่ทางราชการออกให้ก่อนใช้บริการข้อ ๑๐ ให้คณะกรรมการการรถไฟฟ้าขนส่งมวลชนแห่งประเทศไทยมีอำนาจออกประกาศลดหรือยกเว้นอัตราค่าโดยสารรถไฟฟ้าตามที่กำหนดในข้อ๖ ได้เป็นครั้งคราวเพื่อส่งเสริมการใช้บริการรถไฟฟ้าหรือเพื่อสนับสนุนกิจกรรมตามนโยบายของรัฐบาลหรือกรณีที่มีความจำเป็นอย่างยิ่งข้อ ๑๑ วิธีการจัดเก็บค่าโดยสารรถไฟฟ้าโครงการรถไฟฟ้าสายสีน้ำเงินให้กระทำโดยบัตรโดยสารรถไฟฟ้า เหรียญโดยสารรถไฟฟ้า หรือวิธีการอื่นตามที่ผู้ว่าการการรถไฟฟ้าขนส่งมวลชนแห่งประเทศไทยกำหนดข้อ ๑๒ การคืนเงินค่าโดยสารรถไฟฟ้าโครงการรถไฟฟ้าสายสีน้ำเงินให้เป็นไปตามหลักเกณฑ์ วิธีการ และเงื่อนไขที่ผู้ว่าการการรถไฟฟ้าขนส่งมวลชนแห่งประเทศไทยกำหนดให้ไว้ ณ วันที่ ๓๑ ตุลาคม พ.ศ. ๒๕๖๑ไกรฤทธิ์ อุชุกานนท์ชัยประธานกรรมการการรถไฟฟ้าขนส่งมวลชนแห่งประเทศไทยปุณิกา/ธนบดี/จัดทำ๑๙ พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๓ ง/หน้า ๔๕/๓๑ ตุลาคม ๒๕๖๑